# 10. pielikums – Revīzijas komitejas novērtēšanas anketas piemērs

Šī aptaujas anketa aptver (ieteicams anonīmu) pašas revīzijas komitejas un citu sabiedrības pārstāvju viedokli par revīzijas komitejas darbību. Anketa nav paredzēta atsevišķu revīzijas komitejas locekļu individuālam novērtējumam.

Šī anketa jāizpilda sekojošā veidā:

* izmantojot skalu no 1 (zems) līdz 10 (augsts), novērtē komitejas sniegumu: “faktiskais” apzīmē viedokli par esošo situāciju, “vēlamais” apzīmē viedokli par to sagaidāmo rezultātu. Atšķirība starp vērtējumiem palīdzēs izprast jautājuma būtiskumu, t.sk. kur ir vislielākā atšķirība starp faktisko un vēlamo rezultātu. Var rasties jautājums, kādēļ tiek dota iespēja atzīmēt vēlamo rezultātu, jo, teorētiski, tam vienmēr vajadzētu būt 10. Ir gadījumi, kad sagaidāmo (vēlamo) rezultātu nevar uzstādīt kā visaugstāko, piemēram, “revīzijas komiteja velta pārāk daudz laika jautājumam, kurš tai nemaz nebūtu jāizskata”, tādēļ vēlamais rezultāts attiecīgos jautājumos būtu jāsamazina.
* katram jautājumam ir vieta komentāriem, lai varētu palīdzēt saprast novērtējuma iemeslus.
* N/A (nav attiecināms) var tikt atzīmēts gadījumos, kad respondentam nav viedokļa attiecīgajā jautājumā.

Atbilžu paraugs:

| Nr. | Jautājums | Faktiskais | Vēlamais | N/A | Komentāri |
| --- | --- | --- | --- | --- | --- |
| 1 | Vai revīzijas komitejas dalībnieki gan katrs individuāli, gan kopumā saprot, kas no viņiem un no Komitejas kopumā tiek sagaidīts? | 8 | 10 |  | Dažas izmaiņas Komitejas sastāvā veicinājušas novirzi no galvenajiem Komitejas uzdevumiem |
| 2 | Vai individuālās komitejas sanāksmes ir efektīvas un lietderīgas? |  |  | X |  |

1. Efektīvas revīzijas komitejas izveidošana

| Nr. | Jautājums |
| --- | --- |
| 1 | Vai tiek veiktas atbilstošas darbības, lai nodrošinātu padomes savlaicīgu revīzijas komitejas nolikuma apstiprināšanu? |
| 2 | Vai revīzijas komitejas dalībnieki gan katrs individuāli, gan kopumā saprot, kas no viņiem un no komitejas kopumā tiek sagaidīts? |
| 3 | Vai revīzijas komitejas locekļi ir neatkarīgi no sabiedrības vadības un spēj paši izvērtēt un pieņemt lēmumus, izteikt savu viedokli un brīvi strādāt bez interešu konflikta? |
| 4 | Vai revīzijas komitejas locekļu atlases process ir labi organizēts? |
| 5 | Vai ir izstrādāts atbilstošs revīzijas komitejas pēctecības plāns (tas ir – rīcība situācijā, kad kāds no revīzijas komitejas locekļiem pēkšņi atstāj amatu)? |
| 6 | Vai revīzijas komitejai kopumā ir pietiekošas zināšanas, spējas, pieredze, laiks un resursi, lai izpildītu tai uzdotos uzdevumus? |
| 7 | Vai revīzijas komitejas sastāvā ir vismaz viens loceklis ar ne mazāk kā triju gadu atbilstošu profesionālo pieredzi gada pārskatu vai šo pārskatu revīzijas veikšanā vai arī attiecīgais revīzijas komitejas loceklis ir zvērināts revidents? |
| 8 | Vai revīzijas komiteja pārāk nepaļaujas uz kādu konkrētu locekli (piemēram, uz locekli, kuram ir vislielākā pieredze finanšu jomā)? |
| 9 | Vai vairākums revīzijas komitejas locekļu ir ar zināšanām nozarē, kurā darbojas sabiedrība? |
| 10 | Vai revīzijas komiteja piemēro augstāko godprātības līmeni (saglabā konfidencialitāti un risina interešu konfliktus)? |
| 11 | Vai administratīvais resurss (sekretārs) ir pietiekošs revīzijas komitejas veiksmīgai darbībai? |
| 12 | Vai noteiktais konsultāciju, juridisko un citu pakalpojumu budžets revīzijas komitejai ir pietiekams? |

1. Efektīvas revīzijas komitejas pārvaldība

| Nr. | Jautājums |
| --- | --- |
| 1 | Vai revīzijas komitejas priekšsēdētaja vadības stils ir atbilstošs (vai viņš ir atvērts, izlēmīgs, ir labs piemērs, ciena pārējos komitejas locekļus un citus, kā arī veic savu darbu efektīvi)? |
| 2 | Vai revīzijas komitejas darba apjoms tiek izpildīts efektīvi? |
| 3 | Vai revīzijas komitejas darbinieki sastrādājas efektīvi un konstruktīvi? |
| 4 | Vai revīzijas komitejas sēdēs revīzijas komiteja ar pārējiem sēdes dalībniekiem sastrādājās konstruktīvi? |
| 5 | Vai ir līdzsvars starp viena otra “izaicināšanu” un vienprātību attiecībās starp revīzijas komiteju, izpilddirektoru, finanšu kontrolieri un sabiedrības vadību? |
| 6 | Vai diskusijas ar revīzijas komiteju palielina sabiedrības vadības lēmuma pieņemšanas kvalitāti? |
| 7 | Vai revīzijas komiteja sniedz efektīvu atbalstu padomei tās mērķu sasniegšanai un palielina sabiedrības vērtību? |
| 8 | Vai revīzijas komitejas darba plānā ietilpst visi normatīvajos aktos un revīzijas komitejas nolikumā noteiktie revīzijas komitejas uzdevumi? |
| 9 | Vai komitejas sēdes plānojums (biežums, laiks, ilgums, vieta un formāts) nodrošina tās efektivitāti? |
| 10 | Vai revīzijas komitejas sēdēs ir pietiekami daudz laika, lai diskutētu par svarīgākajiem jautājumiem? |
| 11 | Vai revīzijas komitejas darba kārtība un cita saistoša informācija tiek regulāri un laicīgi izsniegta, lai pietiekami varētu iepazīties ar materiāliem? |
| 12 | Vai revīzijas komitejas dokumenti ir pienācīgā kvalitātē (nav pārāk gari un skaidri izklāsta jautājumus un prioritātes)? |
| 13 | Vai ir pietiekams laiks starp revīzijas komitejas un padomes sēdēm, lai varētu izskatīt revīzijas komitejas sēdē diskutētos jautājumus pirms padomes sēdes? |
| 14 | Vai revīzijas komitejas sēžu laikā risināto jautājumu objektivitāti neietekmē vadības izteiktie spriedumi? |
| 15 | Vai visi revīzijas komitejas sēžu dalībnieki (revīzijas komitejas locekļi, vadība, revidents un iekšējais revidents) atbilstoši iesaistās sēdē? |
| 16 | Vai ir atbilstoša kārtība, lai revīzijas komiteja varētu tikties ar revidentu atsevišķi? |
| 17 | Vai individuālās sanāksmes ar revidentu un iekšējo revidentu ir lietderīgas? |
| 18 | Vai revīzijas komitejas sēžu protokoli ir skaidri, precīzi, konsekventi, pilnīgi un laicīgi? Tajos ietilpst svarīgākie diskusiju, detaļu un ieteikumu elementi? |
| 19 | Vai svarīgāko uzdevumu vai ieteikumu, kas radušies revīzijas komitejas lēmumu rezultātā, izpilde tiek pietiekami uzraudzīta pēc šo lēmumu pieņemšanas? |
| 20 | Vai revīzijas komiteja nodrošina, ka iekšējais revidents un revidents sadarbojas, lai aptvertu visas saistītās sabiedrības darbības? |
| 21 | Vai pastāv atbilstošs dialogs starp iekšējo revidentu, revidentu un vadību? Vai potenciālie riski un problēmas tiek paziņotas revīzijas komitejai savlaicīgi? |
| 22 | Vai procedūras, kas sniedz revīzijas komitejai tai nepieciešamo informāciju (par sabiedrības darbību, iekšējās kontroles sistēmu, gada pārskatu sagatavošanas un revīzijas jautājumiem un citiem, kas attiecas uz revīzijas komitejai noteikto uzdevumu pildīšanu), ir pietiekošas? |
| 23 | Vai revīzijas komitejas ziņojumi padomei ir pietiekami laicīgi, precīzi, visaptveroši, nozīmīgi un kodolīgi? |

1. Profesionālā attīstība

| Nr. | Jautājums |
| --- | --- |
| 1 | Vai jaunievēlētajiem revīzijas komitejas locekļiem tiek sniegta pietiekama ievad-informācija aptverot jautājumus: revīzijas komitejas loma; tās nolikums; gaidītais laika ieguldījums; sabiedrības darbības pārskats; galvenā saimnieciskās darbības un finanšu rezultātu dinamika un riski? |
| 2 | Vai revīzijas komitejas profesionālajai attīstībai pieejamā informācija (tai skaitā par normatīvo aktu prasībām, grāmatvedību un finanšu ziņošanu, revīziju un riskiem) ir atbilstoša un laicīga (šādas informācijas sniegšanu revīzijas komitejai nodrošina, piemēram, sabiedrības juristi, grāmatvedība, iekšējās revīzijas funkcija)? |
| 3 | Vai revīzijas komitejai ir atbilstošas iespējas piedalīties kursos un konferencēs, iekšējās diskusijās un semināros, un juridisku un citu konsultāciju pakalpojumu ziņojumu saņemšanā? |
| 4 | Vai profesionālās attīstības programmas veicina revīzijas komitejas locekļu izpratni par vidi, kurā sabiedrība darbojas? |

1. Finanšu pārraudzība

| Nr. | Jautājums |
| --- | --- |
| 1 | Vai ir ieviesta kārtība, kas nodrošina komitejas locekļiem iespēju izprast: |
| 1.1 | - sabiedrības būtiskāko grāmatvedības politiku, aplēšu un spriedumu piemērotību; |
| 1.2 | -gada pārskatos atklātās informācijas skaidrību un pilnīgumu; |
| 1.3 | - standartu vai vispārējās pieņemtās finanšu uzskaites prakses jaunumu ietekmi uz gada pārskatiem? |
| 2 | Vai revīzijas komiteja objektīvi un pietiekoši kritiski izvērtē sabiedrības piemērotās pieejas gada pārskatu sagatavošanā un izvērtē iespējamās izmaiņas, kur tas nepieciešams? |
| 3 | Vai revīzijas komiteja izprot un akceptē esošo sabiedrības vadības iespējamās neobjektivitātes līmeni gada pārskatu un citas saistošas informācijas sagatavošanā? |

1. Iekšējo kontroļu un risku pārraudzība

| Nr. | Jautājums |
| --- | --- |
| 1 | Vai komiteja pilnībā izprot savu pārraudzības lomu pār iekšējām finanšu kontrolēm / plašākiem iekšējās kontroles aspektiem / riska vadības sistēmām? |
| 2 | Vai komiteja izprot sabiedrības riska apetīti visiem būtiskajiem sabiedrības riskiem, kuri ir komitejas pārraudzībā? |
| 3 | Vai komitejai ir pietiekama izpratne par būtiskāko sabiedrības risku identificēšanas, novērtēšanas un pārvaldības sistēmu? |
| 4 | Vai kārtība, kas komitejai palīdz izprast katra būtiskā riska ietekmi uz sabiedrības darbību un finanšu stāvokli, ir atbilstoša? |
| 5 | Vai sabiedrības riska profila izmaiņu (piemēram gadījumā, ja sabiedrība maina saimnieciskās darbības virzienu vai ir kāda cita radikālas izmaiņas sabiedrības iekšienē vai tās darbībā) uzraudzības kārtība ir atbilstoša? |
| 6 | Vai pastāv atbilstoša kārtības, lai nodrošinātu komiteju ar nepieciešamajiem pārskatiem un ziņojumiem par iekšējo kontroles sistēmu efektivitāti? |
| 7 | Vai pastāv atbilstoša kārtība, lai uzraudzītu (nodrošinātu) riska vadības un iekšējo kontroles sistēmu atbilstību mērķiem un to darbības efektivitāti? |
| 8 | Vai revīzijas komitejai sniegtie pārskati un ziņojumi ir pietiekami un laicīgi? Vai tajos ietverts atbilstošs fokuss attiecībā uz riska tendencēm un vadības atbildes rīcību? |
| 9 | Vai revīzijas komiteja velta atbilstošu laiku sadalījumā starp risku identificēšanu/novērtējumu un riska vadības ietvara efektivitāti kopumā? |

1. Revidenta pārraudzība

| Nr. | Jautājums |
| --- | --- |
| 1 | Vai revīzijas komitejai ir atbilstoša loma revidenta atlases un apstiprināšanas kārtībā? |
| 2 | Vai revidenta personāls ir pietiekami kvalificēts un pieredzējis revīzijas veikšanai? |
| 3 | Vai revīzijas komiteja nodrošina revidentam iespēju tikties ar revīzijas komiteju formālās un neformālās sēdēs? |
| 4 | Vai revīzijas komiteja uzrauga, revidenta veiktos pasākumus tā neatkarības un objektivitātes nodrošināšanai, tai skaitā, izvērtē un apstiprina visu revidenta ar revīziju nesaistītu atļauto pakalpojumu sniegšanu? |
| 5 | Vai revīzijas komiteja pietiekami izvērtē revidenta darba plānu? |
| 6 | Vai revidenta plānotais revīzijas darba apjoms koncentrējās uz sabiedrības būtiskākajiem revīzijas riskiem? |
| 7 | Vai revidenta sniegtā papildus ziņojuma revīzijas komitejai, revidenta ziņojuma par gada pārskatiem un citu revidenta sagatavoto dokumentu kvalitāte ir atbilstoša? |
| 8 | Vai revīzijas komitejai ir atbilstoša diskusija ar revidentu par galvenajiem problēmjautājumiem, grāmatvedības un revīzijas spriedumiem (t.sk. grāmatvedības politikām, aplēsēm) un identificētajām kļūdām? |
| 9 | Vai revīzijas komiteja rīkojas savas kompetences ietvaros, lai nodrošinātu adekvātu un savlaicīgu vadības atbildes rīcību uz revidenta informācijas, paskaidrojumu pieprasījumiem un revīzijas rezultātā identificētajām kļūdām? |

1. Iekšējās revīzijas funkcijas pārraudzība

| Nr. | Jautājums |
| --- | --- |
| 1 | Vai revīzijas komitejai ir atbilstoša loma iekšējās revīzijas funkcijas pakalpojuma sniedzēja izvelē (gadījumā, ja sabiedrībai iekšējās revīzijas funkciju nodrošina ārpakalpojuma sniedzējs)? |
| 2 | Vai iekšējās revīzijas funkcijai ir nepieciešamā kvalifikācija un pieredze savu pienākumu veikšanai, lai nosegtu visas sabiedrības darbību? |
| 3 | Vai iekšējās revīzijas funkcijai ir iespēja tikties ar revīzijas komiteju formālās un neformālās sēdēs? |
| 4 | Vai kārtība iekšējās revīzijas funkcijas lomas pārskatīšanai un novērtēšanai ir atbilstoša? |
| 5 | Vai iekšējās revīzijas funkcijas neatkarība un objektivitāte nav apdraudēta jebkādā veidā? |
| 6 | Vai kārtība kādā revīzijas komiteja izvērtē iekšējās revīzijas funkcijas darba plānu ir atbilstoša? |
| 7 | Vai iekšējās revīzijas funkcijas darba plāns koncentrējas uz būtiskākajiem sabiedrības riskiem un kontrolēm? |
| 8 | Vai iekšējās revīzijas funkcijas ziņojumu un citu dokumentu kvalitāte ir atbilstoša? |
| 9 | Vai revīzijas komiteja rīkojas atbilstoši, lai nodrošinātu adekvātu un savlaicīgu sabiedrības vadības atbildes rīcību iekšējās revīzijas funkcijas pieprasījumiem un ieteikumiem? |
| 10 | Vai revīzijas komitejas piemērotā iekšējās revīzijas funkcijas darbības novērtējuma kārtība ir savlaicīga un adekvāta? |